[{"text_idx": "#000001", "text": "Fforest yr Esgob, Llanddewi Brefi (rhan)"}, {"text_idx": "#000002", "text": "Mae 2020 yn flwyddyn na welwyd ei thebyg o\u2019r blaen. Er ei fod yn gyfnod na fyddwn byth yn ei anghofio, mae\u2019n dal yn bwysig cadw cofnod ohono yn archifau\u2019r sir. Un peth da am y flwyddyn heriol hon yw\u2019r cyfle i archwilio ein hardal leol yn fanylach, ac rydym wedi darganfod mwy am yr amgylchedd, natur a\u2019n hunain ar hyd y ffordd."}, {"text_idx": "#000004", "text": "Beth allai fod yn eich map?"}, {"text_idx": "#000006", "text": "Gallwch fapio eich hoff lwybr cerdded, neu\u2019r byd bach lleol o\u2019ch cwmpas yn ystod y cyfnod clo (dan do neu y tu allan). Efallai yr hoffech chi gynnwys adeiladau diddorol, y bywyd gwyllt a welsoch chi mewn lonydd a gwrychoedd, coedwigoedd a chaeau, efallai cornel yn eich tref neu bentref lle cawsoch chi sgwrs hyfryd gyda ffrind neu ddieithryn (gan gadw pellter cymdeithasol!)"}, {"text_idx": "#000007", "text": "Nid oes rhaid i\u2019ch map ddangos lleoliad go iawn hyd yn oed; gall fod yn fap o ynys anghyfannedd hardd yr ydych chi wedi ei dychmygu ar ddiwrnod llwm i\u2019ch cadw eich hun yn hapus ac yn eich iawn bwyll!"}, {"text_idx": "#000008", "text": "Does dim ots os nad yw eich map yn gampwaith \u2013 er croesawir campweithiau hefyd! Mae mapiau yn ymwneud a\u0302 syniadau cymaint ag unrhyw beth arall, a byddem wrth ein bodd yn rhannu eich syniadau."}, {"text_idx": "#000009", "text": "Hoffem wybod pwy ydych chi er mwyn i ni allu eich diolch, ond bydd eich manylion personol yn cael eu cadw ar waha\u0302n i\u2019r mapiau ac ni fyddant ar gael i\u2019r cyhoedd unwaith y bydd y mapiau yn dod yn rhan o\u2019n casgliadau, oni bai eich bod am i ni ddatgelu eich hunaniaeth."}, {"text_idx": "#000011", "text": "Mae pob un o\u2019r mapiau yn y blog hwn wedi\u2019u darlunio a\u0302 llaw neu wedi eu gwneud a\u0302 llaw. Ond os bydd angen mwy o ysbrydoliaeth, ymwelwch eg ein harddangosfa Archwilio Eich Archif yn y Bandstand (Aberystwyth)"}, {"text_idx": "#000014", "text": "Synnu i weld \u2018Coed\u2019 yr Esgob \u2013 ydy hynny ar y map gwreiddiol? Fforest yr Esgob yw enw arferol yr ardal ar fapiau/ mewn dogfennau.....\nDiolch am eich sylwad. Wedi cywiro\u2019r capsiwn."}, {"text_idx": "#000015", "text": "Synnu i weld \u2018Coed\u2019 yr Esgob \u2013 ydy hynny ar y map gwreiddiol? Fforest yr Esgob yw enw arferol yr ardal ar fapiau/ mewn dogfennau....."}]